als_Latn dik_Latn sag_Latn
Java e Inovacionit
UAMD në datat 12,13 dhe 14 Maj, hapi dyert për të gjithë maturantët e gjimnazeve të qytetit të Durrësit. Aktiviteti me titull “School Career Event”, u zhvillua në kuadër të Javës së Inovacionit, si një nismë e ndërmarrë nga MAS për t’i mundësuar maturantëve prezantimin e programeve të studimit që universitetet ofrojnë për ta.
Bashkëpunimi ndërmjet UAMD-së dhe DAR Durrës, mundësoi ardhjen e një numri të konsiderueshëm maturantësh.
Në aktivitet maturantët u pritën nga stafi akademik dhe administrativ i Universitetit tonë, të cilët shprehën gadishmërinë e tyre për të informuar maturantët e interesuar për të vazhduar studimet e larta në UAMD.
Arritjet e Universitetit tonë në këto 8 vite akademike, njëkohësisht motoja e UAMD-së “Studenti në qendër të vëmendjes”, dhe moria e programeve dhe cikleve të studimit, zgjuan interes tek maturantët për ta parë UAMD-në si një mundësi shumë të mirë për të ardhmen e tyre profesionale.
als_Latn als_Latn als_Latn als_Latn als_Latn